Hudson-barna i krangel med pappa
Bill Hudson har ikke tatt del i barnas oppvekst, og det er grunnen til at Oliver Hudson la ut et Instagram-bilde på den amerikanske farsdagen, som fikk faren til å reagere. Bildet er av han og Kate da de var små, avbildet med faren, med teksten «Happy abandonment day». Teksten har fått faren til å reagere kraftig i media og han sier at han ikke lenger vil ha noe mer med de to barna å gjøre. Har du lest?: Tori Spelling i verbal krig med foreldrene – Jeg har fem barn, nå ser jeg på meg selv som far til tre. Jeg ser ikke lenger på Oliver og Kate som mine egne, sier Hudson til The Daily Mail. Han ønsker ikke at de to skuespiller-barna skal bruke Hudson som etternavn lenger. – De er ikke en del av livet mitt. Instagram-bildet til Oliver var slemt og et angrep mot meg. Han er nå død for meg og det samme gjelder Kate. Jeg sørger over tapet på dem, selv om de fortsatt er i live, fortsetter han.Kate hyllet stefaren, skuespiller Kurt Russell på farsdagen, noe som også irriterte den biologiske faren. – Det var et skudd mot meg og som hennes far fant jeg det upassende, sier han. Kate Hudson har tidligere fortalt VG at hun var heldig som fikk Russell i livet sitt og at han har vært en flott farsfigur. Hun utrykker ofte takknemlighet overfor moren Goldie Hawn og Russell. Senere postet også Oliver et bilde av ham og stefaren med teksten «Gratulerer med farsdagen». Hudson gir ekskona, Goldie Hawn skylden for angrepet og sier at hun har forgiftet barna med usannheter mot ham. Han påstår at hun ville ha han ut av familien og ønsket at kjæresten skulle ta hans plass.
Oliver og Kate Hudsons far, Bill Hudson, sier han ikke vil ha noe med barna å gjøre.